Sane post defunctionem antefati Gybuini in illa terra, et servis qui eam incolebant, quos ipse sancto Petro, et Monachis reliquerat, Fulco qui neptem ejus in matrimonio habebat consuetudines cœpit requirere, et quidam duo Milites, Hugo frater Oddonis Montis Saligonis, et Wilencus de villa sancti Sequani, quibus in beneficium ipsas tradiderat. Sed sæpe ammonitus, et justiciæ ratione cumpulsus, ad Monasterium veniens, coram altare Deo et sanctis, Monachisque ipsis, servis et ancillis, easdem consuetudines perdonavit, et eisdem, qui a se in beneficio tenebant hoc ipsum facere coegit, et a se et ab omnibus hominibus liberos eosdem servos et ancillas constituit. Sig. Fulconis. Sig. Ulrici. Sig. Walterii. Sig. Widonis.